આજે સુરત તેના કાપડ અને હીરા ઉદ્યોગના કારણે વિશ્વમાં પ્રસિદ્ધ છે પરંતુ આઝાદી પહેલાથી સુરતની ઓળખ તેનો જરી ઉદ્યોગ હતો, સુરતના બંદરે 84 દેશોના વાવટા ફરકતા હતા એટલે કે 84 દેશો સાથે સુરત વેપારથી જોડાયેલું હતું, આજે હાલત એવી છે કે સુરતની ઓળખ અને ગૃહ ઉદ્યોગ ગણાતા જરી ઉદ્યોગની હાલત કફોડી બની છે, જેના કારણે મહિને 90 કરોડનું ટર્ન ઓવર કરતા જારી ઉદ્યોગને 40 ટકા ઉત્પાદન કાપ મુકવાનો વારો આવ્યો છે. રો-મટીરિયલ્સની કિંમતમાં 20 ટકાનો વધારો તેમજ છેલ્લા એક વર્ષથી ઇમિટેશન જરીના એચ.એસ.એન કોડના આધારે બે અલગ-અલગ જીએસટીના દરના કારણે હેરાનગતિ વેઠી રહેલા ઉદ્યોગમાં 1500 યુનિટો બંધ કરવાની નોબત આવી છે.